CELEX: 32008R0212
Language: lt
Date: 2008-03-07 00:00:00
Title: 2008 m. kovo 7 d. Komisijos reglamentas (EB) Nr. 212/2008, iš dalies keičiantis Europos Parlamento ir Tarybos reglamento (EB) Nr. 138/2004 dėl žemės ūkio ekonominių sąskaitų Bendrijoje I priedą (Tekstas svarbus EEE)

8.3.2008   
            
            
               LT
            
            
               Europos Sąjungos oficialusis leidinys
            
            
               L 65/5
            
         
      KOMISIJOS REGLAMENTAS (EB) Nr. 212/2008
   2008 m. kovo 7 d.
   iš dalies keičiantis Europos Parlamento ir Tarybos reglamento (EB) Nr. 138/2004 dėl žemės ūkio ekonominių sąskaitų Bendrijoje I priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. gruodžio 5 d. Europos Parlamento ir Tarybos reglamentą (EB) Nr. 138/2004 dėl žemės ūkio ekonominių sąskaitų Bendrijoje (1), ypač į jo 2 straipsnio 2 dalį,
   kadangi:
   
               (1)
            
            
               Patikslintas statistinis ekonominės veiklos rūšių klasifikatorius, toliau – NACE 2 red. patvirtintas 2006 m. gruodžio 20 d. Europos Parlamento ir Tarybos reglamentu (EB) Nr. 1893/2006, nustatančiu statistinį ekonominės veiklos rūšių klasifikatorių NACE 2 red. ir iš dalies keičiančiu Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (2).
            
         
               (2)
            
            
               Kad įvairiose statistikos srityse būtų naudojama NACE 2 red., reikia nustatyti priemones, reikalingas minėtam reglamentui įgyvendinti.
            
         
               (3)
            
            
               Reglamento (EB) Nr. 138/2004 I priede pateikiama žemės ūkio ekonominių sąskaitų Bendrijoje (ŽŪES) metodika. Kadangi statistinis ekonominės veiklos rūšių klasifikatorius buvo patikslintas, reikėtų atnaujinti ŽŪES metodiką ir pakeisti nuorodas į NACE 1.1 red.
            
         
               (4)
            
            
               Todėl reikėtų atitinkamai iš dalies pakeisti Reglamentą (EB) Nr. 138/2004.
            
         
               (5)
            
            
               Šiame reglamente numatytos priemonės atitinka Tarybos sprendimu 72/279/EEB (3) įsteigto Žemės ūkio statistikos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 138/2004 I priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   Jis taikomas nuo 2011 m. balandžio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. kovo 7 d.
      
         
            Komisijos vardu
         
         Joaquín ALMUNIA
         
         
            Komisijos narys
         
      
   
   
      (1)  OL L 33, 2004 2 5, p. 1. Reglamentas su pakeitimais, padarytais Komisijos reglamentu (EB) Nr. 909/2006 (OL L 168, 2006 6 21, p. 14).
   
      (2)  OL L 393, 2006 12 30, p. 1.
   
      (3)  OL L 179, 1972 8 7, p. 1.
   
      PRIEDAS
      Reglamento (EB) Nr. 138/2004 I priedas iš dalies keičiamas taip:
      
                  (1)
               
               
                  visame tekste „NACE 1 red.“ pakeičiama į „NACE 2 red.“
               
            
                  (2)
               
               
                  visame tekste „ISIC 3 red.“ pakeičiama į „ISIC 4 red.“
               
            
                  (3)
               
               
                  1.23 dalis pakeičiama taip:
                  
                              „1.23.
                           
                           
                              Tačiau, jeigu specializuoti vienetai atlieka ne visus rangos darbus (pvz., jei savininkai nuomoja techniką, su kuria dirba jų pačių darbuotojai), ši veikla turi būti įrašoma į NACE 2 red. 77 skyrių (Nuoma ir išperkamoji nuoma); šiuo atveju sumos, kurias savininkai sumoka pagal rangos sutartis dirbančioms įmonėms, turi būti įrašomos kaip „kitos prekės ir paslaugos“ prie „tarpinio vartojimo“ (plg. 2.108).“
                           
                        
            
                  (4)
               
               
                  1.55 dalis pakeičiama taip:
                  
                              „1.55.
                           
                           
                              ŽŪES yra neatsiejama Europos sąskaitų sistemos dalis, todėl joms sudaryti naudojamas Eurostato bendrasis ekonominės veiklos rūšių klasifikatorius, NACE 2 red. NACE 2 red. — tai keturių lygių veiklos rūšių nomenklatūra, kuri buvo sudaryta 2006 metais. Iš tiesų tai yra patikslintas bendrojo Europos Bendrijų ekonominės veiklos rūšių pramonės klasifikatorius, arba NACE, kurį 1970 metais pirmą kartą paskelbė Eurostatas.“
                           
                        
            
                  (5)
               
               
                  1.57 dalis pakeičiama taip:
                  
                              „1.57.
                           
                           
                              NACE 2 red. yra veiklos rūšių klasifikatorius, naudojamas ekonominės veiklos rūšims nacionalinėse sąskaitose nustatyti. Jis yra pagrįstas toliau apibūdinta keturių lygių kodavimo sistema:
                              
                                          —
                                       
                                       
                                          pirmasis lygis, sudarytas iš pozicijų, identifikuojamų pagal abėcėlinį kodą (sekcijos);
                                       
                                    
                                          —
                                       
                                       
                                          antrasis lygis, sudarytas iš pozicijų, identifikuojamų pagal skaitmeninį dviženklį kodą (skyriai);
                                       
                                    
                                          —
                                       
                                       
                                          trečiasis lygis, sudarytas iš pozicijų, identifikuojamų pagal skaitmeninį triženklį kodą (grupės); ir
                                       
                                    
                                          —
                                       
                                       
                                          ketvirtasis lygis, sudarytas iš pozicijų, identifikuojamų pagal skaitmeninį keturženklį kodą (klasės).“
                                       
                                    
                        
            
                  (6)
               
               
                  1.62 dalis pakeičiama taip:
                  
                              „1.62.
                           
                           
                              Sudarant nacionalines sąskaitas, žemės ūkio ekonominės veiklos rūšis yra apibrėžiama kaip visi vienetai, atskirai arba kartu su kita nepagrindine ekonomine veikla užsiimantys veikla, kuri klasifikuojama NACE 2 red. 01 skyriuje „Augalininkystė ir gyvulininkystė, medžioklė ir susijusių paslaugų veikla“. 01 skyrių sudaro (1):
                              
                                          —
                                       
                                       
                                          01.1 grupė: Nedaugiamečių augalų auginimas;
                                       
                                    
                                          —
                                       
                                       
                                          01.2 grupė: Daugiamečių augalų auginimas;
                                       
                                    
                                          —
                                       
                                       
                                          01.3 grupė: Augalų dauginimas;
                                       
                                    
                                          —
                                       
                                       
                                          01.4 grupė: Gyvulininkystė;
                                       
                                    
                                          —
                                       
                                       
                                          01.5 grupė: Mišrusis žemės ūkis;
                                       
                                    
                                          —
                                       
                                       
                                          01.6 grupė: Žemės ūkiui būdingų paslaugų ir derliaus apdorojimo veikla;
                                       
                                    
                                          —
                                       
                                       
                                          01.7 grupė: Medžioklė, gaudymas spąstais ir susijusių paslaugų veikla.
                                       
                                    
                        
            
                  (7)
               
               
                  1.63 dalis pakeičiama taip:
                  
                              „1.63.
                           
                           
                              ŽŪES būdingų žemės ūkio veiklos rūšių sąrašas atitinka šias septynias veiklos rūšių grupes (nuo 01.1 iki 01.7), tačiau yra toliau nurodytų skirtumų:
                              
                                          —
                                       
                                       
                                          įtraukiama vyno ir alyvuogių aliejaus gamyba (naudojant tik tame pačiame ūkyje išaugintas vynuoges ir alyvuoges) (2),
                                       
                                    
                                          —
                                       
                                       
                                          neįtraukiama veikla, susijusi su sėklų auginimu iki dauginimo ir po jo bei tam tikra veikla, kuri NACE 2 red. yra laikoma žemės ūkio paslaugomis (t. y. drėkinimo sistemų eksploatacija — čia atsižvelgiama tik į žemės ūkio rangos darbus).
                                       
                                    
                        
            
                  (8)
               
               
                  1.64 dalis pakeičiama taip:
                  
                              „1.64.
                           
                           
                              Turi būti įtraukti visi vienetai, kurie užsiima ŽŪES žemės ūkio ekonominei veiklos rūšiai būdinga veikla. Šie vienetai užsiima veikla, priskiriama šioms NACE 2 red. grupėms:
                              
                                          —
                                       
                                       
                                          01.1 ir 01.2 grupės: Nedaugiamečių ir daugiamečių augalų auginimas,
                                       
                                    
                                          —
                                       
                                       
                                          sėklų auginimas: tik sėklų dauginimu užsiimantys vienetai,
                                       
                                    
                                          —
                                       
                                       
                                          01.3 grupė: Augalų dauginimas
                                       
                                    
                                          —
                                       
                                       
                                          01.4 grupė: Gyvulininkystė,
                                       
                                    
                                          —
                                       
                                       
                                          01.5 grupė: Mišrusis žemės ūkis,
                                       
                                    
                                          —
                                       
                                       
                                          01.6 grupė: Žemės ūkiui būdingų paslaugų ir derliaus apdorojimo veikla
                                       
                                    
                                          —
                                       
                                       
                                          išskyrus vienetus, kurie užsiima žemės ūkio paslaugų veikla, išskyrus rangos darbus (t. y. vienetai, kurie eksploatuoja drėkinimo sistemas arba verčiasi sėklininkyste),
                                       
                                    
                                          —
                                       
                                       
                                          01.7 grupė: Medžioklė, gaudymas spąstais ir susijusių paslaugų veikla.“
                                       
                                    
                        
            
                  (9)
               
               
                  1.65 dalis išbraukiama.
               
            
                  (10)
               
               
                  Virš 1.67 dalies esančio a punkto antraštė keičiama taip:
                  „a)   01.1–01.3 grupės: Nedaugiamečių ir daugiamečių augalų auginimas, augalų dauginimas“
               
            
                  (11)
               
               
                  1.67 dalis pakeičiama taip:
                  
                              „1.67.
                           
                           
                              01.1–01.3 grupės apima sisteminį suskirstymą, leidžiantį klasifikuoti visą augalininkystės veiklą ES valstybėse narėse.“
                           
                        
            
                  (12)
               
               
                  1.69 dalis išbraukiama.
               
            
                  (13)
               
               
                  1.71 dalis pakeičiama taip:
                  
                              „1.71.
                           
                           
                              Pagal NACE 2 red. priimtą tvarką (3), kai gamybos vienetas perdirba jo paties pagamintus žemės ūkio produktus, perdirbti produktai taip pat priskiriami žemės ūkiui. Pavyzdžiui, vynuogių misa, vynas ir alyvuogių aliejus klasifikatoriuje pagal veiklos rūšis (CPA) laikomi maisto produktais. NACE 2 red. vyno ir alyvuogių aliejaus gamyba klasifikuojama C sekcijoje „Gamyba“ (11.02 klasė „Vyno gamyba iš vynuogių“ ir 10.41 klasė „Aliejaus ir riebalų gamyba“). Žemės ūkiui priskiriama tik vyninių vynuogių ir alyvuogių auginimas (01.21 klasė „Vynuogių auginimas“ ir 01.26 klasė „Aliejinių kultūrų vaisių auginimas“). Tačiau pagal pirmiau minėtą tvarką, vynas ir alyvuogių aliejus, pagamintas iš to paties gamybos vieneto išaugintų vynuogių ir alyvuogių, priskiriamas žemės ūkiui.
                           
                        
            
                  (14)
               
               
                  Virš 1.76 dalies esančio b punkto antraštė keičiama taip:
                  „b)   01.4 grupė: Gyvulininkystė“
               
            
                  (15)
               
               
                  1.77 dalis išbraukiama.
               
            
                  (16)
               
               
                  1.78 dalies antras sakinys pakeičiamas taip:
                  „Tačiau reikėtų pastebėti, kad lenktyninių žirgų arklidžių ir jojimo mokyklų valdymas nėra žemės ūkiui būdinga veikla (tai „Sportinės veiklos, pramogų ir poilsio organizavimo veiklos“, 93 skyrius) (plg. 2.210).“
               
            
                  (17)
               
               
                  Virš 1.80 dalies esančio c punkto antraštė keičiama taip:
                  „c)   01.6 grupė: Žemės ūkiui būdingų paslaugų ir derliaus apdorojimo veikla“
               
            
                  (18)
               
               
                  1.80 dalis pakeičiama taip:
                  
                              „1.80.
                           
                           
                              01.6 grupei priskiriamą veiklą galima suskirstyti į dvi kategorijas:
                              
                                          —
                                       
                                       
                                          žemės ūkio paslaugos, teikiamos kaip rangos darbai gamybos etapu (t. y. žemės ūkio rangos darbai),
                                       
                                    
                                          —
                                       
                                       
                                          „kitos“ žemės ūkio paslaugos (drėkinimo sistemų eksploatacija, sėklininkystė ir kt.).“
                                       
                                    
                        
            
                  (19)
               
               
                  1.81 dalis pakeičiama taip:
                  
                              „1.81.
                           
                           
                              Antrosios kategorijos žemės ūkio paslaugų veikla nėra laikoma būdinga ŽŪES veikla (nors ji yra įrašoma nacionalinių sąskaitų žemės ūkio sąskaitose), kadangi tai nėra tradicinė arba tipinė žemės ūkio veikla.“
                           
                        
            
                  (20)
               
               
                  1.86 dalies antras sakinys pakeičiamas taip:
                  „Tačiau jeigu ūkininkas samdo techniką be operatoriaus arba tik su tais operatoriais, kurie jam reikalingi, o veiklą naudodamas techniką tęsia pats ūkininkas, ši veikla priskiriama NACE 2 red. 77 skyriui.“
               
            
                  (21)
               
               
                  1.89 dalis pakeičiama taip:
                  
                              „1.89.
                           
                           
                              Gyvulininkystė, kuria ūkiai verčiasi už užmokestį (žemės skyrimas gyvuliams), yra žemės ūkio rangos darbai, kadangi jie yra žemės ūkio gamybos proceso dalis. Tačiau šiai pozicijai nepriskiriamas nei privatus jojamųjų arklių auginimas, nei priežiūra, kadangi ši veikla yra ne prekių gamyba, o tikra paslauga, kaip apibrėžta ESS 95 (NACE 2 red. R sekcija).“
                           
                        
            
                  (22)
               
               
                  Virš 1.92 dalies esančio d punkto antraštė keičiama taip:
                  „d)   01.7 grupė: Medžioklė, gaudymas spąstais ir susijusių paslaugų veikla“
               
            
                  (23)
               
               
                  1.92 dalis pakeičiama taip:
                  
                              „1.92.
                           
                           
                              Šią veiklos rūšių grupę sudaro šios veiklos rūšys: i) medžioklė ir gaudymas spąstais komerciniu pagrindu; ii) gyvūnų gaudymas spąstais arba nušovimas maistui, kailiui arba odai, moksliniams tyrimams, zoologijos sodams arba naminių gyvūnėlių auginimui; iii) kailių, roplių ar paukščių odų, gautų iš medžioklės arba gaudymo spąstais veiklos, gamyba. Reikėtų pastebėti, kad odų ir išdirbtų odų iš skerdyklų ir medžioklės, kuri yra sporto arba laisvalaikio veikla, gamyba nėra priskiriama žemės ūkiui būdingai veiklai. Be to, „medžioklės“ grupei nepriskiriamas medžiojamųjų gyvūnų auginimas ūkiuose, nes tai turėtų būti įrašoma kaip 01.49 klasės „Kitų gyvų gyvūnų auginimas“ dalis.“
                           
                        
            
                  (24)
               
               
                  1.93 dalyje lygtis „ŽŪES žemės ūkio ekonominės veiklos rūšis“ pakeičiama taip:
                  
                              „ŽŪES žemės ūkio ekonominės veiklos rūšis
                           
                           
                              
                                          =
                                       
                                       
                                          NS žemės ūkio šaka
                                       
                                    
                                          –
                                       
                                       
                                          Sėklų gamyba užsiimantys vienetai (moksliniams tyrimams arba sertifikavimui)
                                       
                                    
                                          –
                                       
                                       
                                          Gamybos vienetai, teikiantys susijusias žemės ūkio paslaugas, išskyrus žemės ūkio rangos darbus (pvz., drėkinimo sistemų eksploatacija)
                                       
                                    
                                          –
                                       
                                       
                                          Vienetai, kurių žemės ūkio veikla yra tik laisvalaikio veikla
                                       
                                    
                                          +
                                       
                                       
                                          Žemės ūkio veikla, atliekama vienetų, kurių pagrindinė veikla nėra žemės ūkio veikla (plg. 1.18)“
                                       
                                    
                        
            
                  (25)
               
               
                  2.055 dalies pirma pastraipa pakeičiama taip:
                  
                              „1.
                           
                           
                              Dvi vykdomos veiklos rūšys turėtų būti priskiriamos skirtingiems NACE 2 red. keturženkliams lygiams (01 skyrius: Augalininkystė ir gyvulininkystė, medžioklė ir susijusių paslaugų veikla). Todėl taikant šį kriterijų neįmanoma, pavyzdžiui, įvertinti išaugintų sėklų, naudojamų tame pačiame ūkyje augalams auginti (per tą patį apskaitos laikotarpį);“
                           
                        
            
                  (26)
               
               
                  2.062 dalyje pirmas sakinys pakeičiamas taip:
                  „Žemės ūkio vieneto atskiriamu būdu perdirbti žemės ūkio produktai (t. y. sukuriant vietinį ne žemės ūkio VRV), kuriuos suvartoja ūkininkų namų ūkiai, įrašomi prie „Gamybos“ ekonominių veiklos rūšių (NACE 2 red. C sekcija) produkcijos kaip galutinis vartojimas savo poreikiams.“
               
            
                  (27)
               
               
                  2.063 dalis pakeičiama taip:
                  
                              „2.063.
                           
                           
                              Priskirta savininko užimamo būsto vieneto nuomos vertė įrašoma ne čia, o prie šakos „Nuosavo arba nuomojamo nekilnojamojo turto nuoma ir eksploatavimas“ (NACE 2 red. 68.20 klasė). Būsto nuoma yra ne žemės ūkio veikla, kuri visuomet laikoma atskirtina nuo žemės ūkio veiklos.“
                           
                        
            
         (1)  Taip pat žr. „Aiškinamąsias pastabas“: Eurostatas: NACE 2 red., Statistinis Europos bendrijos ekonominės veiklos rūšių klasifikatorius, 2 tema, E serija, Liuksemburgas, 2007.“
      
         (2)  Tai, kad įtraukiama ši veikla, iš tiesų nereiškia, kad nukrypstama nuo NACE 2 red.: žr. NACE 2 red. „Įvadines gaires“ “
      
         (3)  Žr. NACE 2 red. „Įvadines gaires“: Statistinis Europos bendrijos ekonominės veiklos rūšių klasifikatorius, 2 tema, E serija, Liuksemburgas, 2007.“